ഹാള്മാര്ക്ക് യൂണിക് ഐഡന്റിഫിക്കേഷന് പിന്വലിക്കുക, സ്വര്ണ വ്യാപാരികള് കരിദിനം ആചരിച്ചു കൊച്ചി: സ്വര്ണാഭരണങ്ങള്ക്ക് ഏര്പ്പെടുത്തിയിരുന്ന ഹാള്മാര്ക്കിംഗ് സംവിധാനം പിന്വലിച്ച് പുതിയതായി ഹാള്മാര്ക്ക് യൂണിക് ഐഡന്റിഫിക്കേഷന് എച്ച്യുഐഡി ഏര്പ്പെടുത്തിയതില് പ്രതിഷേധിച്ച് രാജ്യവ്യാപകമായി സ്വര്ണ വ്യാപരികള് കടകളടച്ച് നടത്തിയ സമരം പൂര്ണമായിരുന്നു. ഓണമായിരുന്നതിനാല് കേരളത്തില് കരിദിനമായാണ് പ്രതിഷേധ സമരം നടത്തിയത്. നിര്മ്മാതാക്കളും, മൊത്തവിതരണക്കാരും, സ്വര്ണപ്പണിക്കാരുമുള്പ്പടെ ഈ മേഖലയുമായി ബന്ധപ്പെട്ടവര് സമരത്തില് പങ്കു ചേര്ന്നു. കറുത്ത ബാഡ്ജ് ധരിച്ചായിരുന്നു വ്യാപാരികള് ഇന്ന് കടയിലെത്തിയിരുന്നത്. രാജ്യത്ത് ഏറ്റവും കൂടുതല് നികുതി നല്കുന്നത് സ്വര്ണ വ്യാപാര മേഖലയില് നിന്നാണ്, ഇന്ത്യന് സമ്ബദ് വ്യവസ്ഥയില് 10 ശതമാനത്തോളം ലഭിക്കുന്നത് സ്വര്ണ മേഖലയില് നിന്നുമാണ്. അതിനാല് ഈ സമരത്തെ കണ്ടില്ലെന്ന് നടിക്കാന് കേന്ദ്രസര്ക്കാരിനാവില്ലന്നും ഓള് ഇന്ഡ്യ ജം ആന്റ് ജ്വല്ലറി ദേശീയ ഡയറക്ടര് GJC അഡ്വ എസ് അബ്ദുല് നാസര് പറഞ്ഞു. കേരളത്തിലെ 15,000 ജ്വല്ലറികള് എച്ച്യുഐഡി പിന്വലിക്കണമെന്നാവശ്യപ്പെട്ട് നടന്ന കരിദിന പ്രതിഷേധ പരിപാടിയില് പങ്കെടുത്തതായി സംസ്ഥാന ജനറല് സെക്രട്ടറി കെ സുരേന്ദ്രന് അറിയിച്ചു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona